เรื่องร้องเรียน: ขอสะพานลอย ตรงสี่แยกพระรามเก้า
การดำเนินการของเจ้าหน้าที่: ส่วนวิศวกรรมทาง 1 สำนักงานวิศวกรรมทาง ขอเรียนว่า 1. หลักเกณฑ์การกำหนดจุดก่อสร้างสะพานคนเดินข้ามถนนต้องมีทางเท้ากว้างไม่น้อยกว่า 4 เมตร และต้องผ่านคณะกรรมการกำหนดจุดก่อสร้างสะพานฯ (ต้องทราบตำแหน่งที่จะขอกำหนดจุดที่ชัดเจน โดยหากทางเท้าแคบกว่า 4 เมตรจะทำให้ทางสัญจรบนทางเท้า ถูกกีดขวางด้วยบันไดสะพานคนเดินข้ามถนน ทำให้มีประชาชนบางส่วนเรียกร้องให้มีการรื้อถอนสะพานคนเดินข้ามดังกล่าวเป็นจำนวนมาก) 2. ตามหลักเกณฑ์ สำนักงานเขตฯพื้นที่ต้องมีการสำรวจความคิดเห็นในตำแหน่งที่ขอกำหนดจุดก่อสร้างสะพานคนเดินข้ามถนนในบริเวณดังกล่าว (ต้องทราบตำแหน่งที่จะขอกำหนดจุดที่ชัดเจน เนื่องจากตำแหน่งดังกล่าวย่อมมีทั้งผู้ที่เห็นด้วยและผู้ที่คัดค้าน) 3. ปัจจุบันมีผู้คัดค้านการก่อสร้างสะพานคนเดินข้ามเป็นจำนวนมาก โดยอ้างว่าไม่ตอบโจทย์การใช้งาน ในสังคมผู้สูงอายุ และผู้ใช้ wheel chair หากไม่สามารถกำหนดจุดก่อสร้างสะพานคนเดินข้ามถนนได้ สำนักการโยธาจะดำเนินการปรับปรุงทางกายภาพ และจะประสานกับหน่วยงานที่เกี่ยวข้องในการเพิ่มระบบความปลอดภัยต่อผู้สัญจรทางเดินเท้าต่อไป  ขอบคุณค่ะ🙏
ความเห็นของผู้แจ้ง: เนื่องจากพื้นที่บริเวณนี้เป็นคอนโดส่วนใหญ่ และมีผู้สัญจรเป็นจำนวนมาก ในบางครั้งเกาะกลางข้ามก็ค่อนข้างแคบ จำนวนคนล้น และไม่สะดวก ทำให้ไม่สะดวกแก่ผู้เดินเท้า และแม้แต่คนพิการ ผู้สูงอายุก็ไม่สะดวก ตามที่เจ้าหน้าที่แจ้งมา สรุปก็คือไม่แก้ปัญหาอะไรเลย
พื้นที่: แขวงดินแดง เขตดินแดง กรุงเทพมหานคร